Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu.

(2020/C 44/09)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMA APSTIPRINĀŠANU

“Anjou Villages”

Atsauces numurs PDO-FR-A0493-AM01

Paziņojuma datums: 2019. gada 14. novembris.

APSTIPRINĀTĀ GROZĪJUMA APRAKSTS UN PAMATOJUMS

1. Ģeogrāfiskais apgabals

Ģeogrāfisko apgabalu groza šādi: “Visi ražošanas posmi notiek ģeogrāfiskajā apgabalā, kura perimetrā, pamatojoties uz oficiālo 2018. gada ģeogrāfisko kodeksu, aptverta šādu pašvaldību teritorija:

— Deux-Sèvres departaments: Bouillé-Loretz, Val en Vignes (deleģēto pašvaldību Bouillé-Saint-Paul un Cersay kādreizējās teritorijas);

— Maine-et-Loire departaments: Aubigné-sur-Layon, Beaulieu-sur-Layon, Bellevigne-en-Layon (deleģēto pašvaldību Champ-sur-Layon, Faveraye-Mâchelles, Faye-d’Anjou, Rablay-sur-Layon un Thouarcé kādreizējās teritorijas), Blaison-Saint-Sulpice (deleģētās pašvaldības Blaison-Gohier kādreizējā teritorija), Bouchemaine, Brissac Loire Aubance (deleģēto pašvaldību Charcé-Saint-Ellier-sur-Aubance un Coutures kādreizējās teritorijas), Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (deleģēto pašvaldību Chanzeaux, La Jumellière un Valanjou kādreizējās teritorijas), Cléré-sur-Layon, Doué-en-Anjou (deleģēto pašvaldību Brigné, Concourson-sur-Layon, Saint-Georges-sur-Layon un Les Verchers-sur-Layon kādreizējās teritorijas), Ingrandes-Le Fresne sur Loire (deleģētās pašvaldības Ingrandes kādreizējā teritorija), Lys-Haut-Layon (deleģēto pašvaldību La Fosse-de-Tigné, Nueil-sur-Layon, Tancoigné, Tigné un Trémont kādreizējās teritorijas), Mauges-sur-Loire (deleģēto pašvaldību Mesnil-en-Vallée, Montjean-sur-Loire un La Pommeraye kādreizējās teritorijas), Passavant-sur-Layon, La Possonnière, Rochefort-sur-Loire, Saint-Georges-sur-Loire, Saint-Germain-des-Prés, Savennières, Terranjou (deleģēto pašvaldību Chavagnes, Martigné-Briand un Notre-Dame-d’Allençon kādreizējās teritorijas), Tuffalun (kādreizējā deleģētā pašvaldība Ambillou-Château), Val-du-Layon (deleģēto pašvaldību Saint-Aubin-de-Luigné un Saint-Lambert-du-Lattay kādreizējās teritorijas).

Ar kartogrāfiskajiem dokumentiem, kuros attēlots šis ģeogrāfiskais apgabals, var iepazīties Nacionālā izcelsmes un kvalitātes institūta tīmekļa vietnē. ”

Redakcionāls grozījums: jaunajā administratīvo vienību sarakstā ir ņemta vērā apvienošanās vai citas izmaiņas administratīvajā zonējumā, kas notikušas kopš specifikācijas apstiprināšanas. Lai palielinātu juridisko noteiktību, šim sarakstam ir atsauce uz oficiālā ģeogrāfiskā kodeksa spēkā esošo redakciju, ko katru gadu publicē INSEE. Ģeogrāfiskā apgabala perimetrs saglabājas pilnīgi identisks.

Visbeidzot, lai sabiedrībai būtu pieejama precīzāka informācija, tiek minēta tādu kartogrāfisko dokumentu pieejamība INAO tīmekļa vietnē, kuros attēlots šis ģeogrāfiskais apgabals.

Attiecīgi grozīts vienotā dokumenta 6. punkts, kas attiecas uz ģeogrāfisko apgabalu.

2. Noteiktais zemesgabalu apgabals

Specifikācijas 1. nodaļas IV punkta 2. apakšpunktā pēc vārdkopas “2007. gada 5. septembrī” iekļauj vārdkopu “un 2017. gada 19. janvārī”.

Šā grozījuma mērķis ir pievienot datumu, kurā kompetentā valsts iestāde apstiprinājusi noteiktā zemesgabalu apgabala izmaiņas ražošanas ģeogrāfiskajā apgabalā. Zemesgabalu noteikšana nozīmē ražošanas ģeogrāfiskajā apgabalā norādīt zemesgabalus, kas ir piemēroti attiecīgā produkta ar aizsargātu cilmes vietas nosaukumu ražošanai.

Šis grozījums vienoto dokumentu neietekmē.

3. Tiešās apkaimes apgabals

1. nodaļas IV iedaļas 3. punktā pašvaldību sarakstu aizstāj ar šādu:

— Deux-Sèvres departaments: Argenton-l’Église, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay;

— Indre-et-Loire departaments: Saint-Nicolas-de-Bourgueil;

— Loire-Atlantique departaments: Ancenis, Le Loroux-Bottereau, Le Pallet, La Remaudière, Vair-sur-Loire (deleģētās pašvaldības Anetz kādreizējā teritorija), Vallet;

— Maine-et-Loire departaments: Allonnes, Angers, Antoigné, Artannes-sur-Thouet, Blaison-Saint-Sulpice (deleģētās pašvaldības Saint-Sulpice kādreizējā teritorija), Brain-sur-Allonnes, Brézé, Brissac Loire Aubance (deleģēto pašvaldību Alleuds, Brissac-Quincé, Chemellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital un Vauchrétien kādreizējās teritorijas), Brossay, Cernusson, Chacé, Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (deleģēto pašvaldību Doué-la-Fontaine, Forges, Meigné un Montfort kādreizējās teritorijas), Épieds, Fontevraud-l’Abbaye, Les Garennes sur Loire (deleģēto pašvaldību Juigné-sur-Loire un Saint-Jean-des-Mauvrets kādreizējās teritorijas), Gennes-Val-de-Loire (deleģēto pašvaldību Chênehutte-Trêves-Cunault, Gennes, Grézillé, Saint-Georges-des-Sept-Voies un Le Thoureil kādreizējās teritorijas), Huillé, Jarzé Villages (deleģētās pašvaldības Lué-en-Baugeois kādreizējā teritorija), Louresse-Rochemenier, Lys-Haut-Layon (deleģēto pašvaldību Cerqueux-sous-Passavant un Vihiers kādreizējās teritorijas), Mauges-sur-Loire (deleģēto pašvaldību La Chapelle-Saint-Florent, Le Marillais, Saint-Florent-le-Vieil, Saint-Laurent-de-la-Plaine un Saint-Laurent-du-Mottay kādreizējās teritorijas), Mazé-Milon (deleģētās pašvaldības Fontaine-Milon kādreizējā teritorija), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (deleģēto pašvaldību Bouzillé, Champtoceaux, Drain, Landemont, Liré, Saint-Laurent-des-Autels un La Varenne kādreizējās teritorijas), Parnay, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Soucelles, Soulaines-sur-Aubance, Souzay-Champigny, Tuffalun (deleģēto pašvaldību Louerre un Noyant-la-Plaine kādreizējās teritorijas), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (deleģēto pašvaldību Pellouailles-les-Vignes un Saint-Sylvain-d’Anjou kādreizējās teritorijas), Villevêque;

— Vienne departaments: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

Tas ļauj ņemt vērā dažādās pašvaldību apvienošanās, kas notikušas kopš specifikācijas jaunākās redakcijas. Tiešās apkaimes apgabala perimetrs saglabājas pilnīgi identisks.

Attiecīgi grozīts vienotā dokumenta 9. punkts, kas attiecas uz papildu nosacījumiem.

4. Agrovides prasības

1. nodaļas VI iedaļas 2. punktā pievieno tekstu: “Kontrolēta, savvaļā veidojušos augu vai apsēta augu sega ir obligāta starp rindām; ja augu segas nav, uzņēmējs veic augsnes apstrādi, lai ierobežotu savvaļas augu augšanu, vai pamato tādu biokontroles līdzekļu izmantošanu, ko vīndarības vajadzībām apstiprinājušas valsts iestādes. Ja vienā laukā tiek izmantoti biokontroles herbicīdi, citu herbicīdu izmantošana ir aizliegta. ”

Šis grozījums veicina uzņēmēju izmantotās prakses pašreizējo attīstību par labu agrovides prasību ievērošanai visos Anžē [Angers] vīnadārzos. Tas atspoguļo to, ka tehniskajos paņēmienos aizvien vairāk tiek ņemti vērā ar vidi saistīti apsvērumi. Veicinot augu segas izmantošanu vai mehānisku ravēšanu, vai pat biokontroles līdzekļu izmantošanu, tiek sekmēta ķīmisko herbicīdu izmantošanas samazināšana. Šai herbicīdu izmantošanas samazināšanai vajadzētu ļaut stiprināt vīnkoku audzēšanai paredzēto augšņu aizsardzību un saglabāt to dabiskās funkcijas (auglību, bioloģisko daudzveidību, bioloģisko attīrīšanu), kas veicina vīnu kvalitāti un autentiskumu un nostiprina jēdzienu “vietējais kolorīts” [terroir].

Šis grozījums vienoto dokumentu neietekmē.

5. Paziņojums par vīnogu ražas novākšanas sākumu

1. nodaļas VII iedaļas 1. punktā svītro tekstu “Vīnogu ražas novākšanas sākuma datumu nosaka saskaņā ar Lauku un jūras zvejas kodeksa D. 645-6. panta noteikumiem. ”

Ražas novākšanas sākuma datuma noteikšana mūsdienās vairs nav nepieciešama, jo uzņēmējiem tagad ir plašs līdzekļu klāsts, kas tiem ļauj pēc iespējas precīzi izvērtēt vīnogu gatavību. Katram uzņēmējam ir vairākas ierīces un iekārtas – gan individuāli, gan kopīgi izmantojamas –, kas katrā zemesgabalā ļauj precīzi noteikt optimālo datumu ražas novākšanas sākšanai atbilstoši ražošanas mērķiem.

Šis grozījums vienoto dokumentu neietekmē.

6. Cukuru saturs

1. nodaļas IX iedaļas 1. punkta b) apakšpunktā pēc vārdkopas “glikoze un fruktoze” pievieno vārdkopu “vīnos pēc raudzēšanas”.

Šis grozījums ir izdarīts, lai nepieļautu pārpratumu rašanos saistībā ar bagātīgu cukuru saturu pirms raudzēšanas. Ir svarīgi precizēt, ka cukuru saturs ir jāpārbauda pēc raudzēšanas.

Šis grozījums vienoto dokumentu neietekmē.

7. Vīna darītavas jauda

1. nodaļas IX iedaļas 1. punkta d) apakšpunktā frāzi: “Katra uzņēmēja vīna darītavas (vinifikācijas) jauda ir vismaz 1,4 reizes lielāka par saimniecības vidējo ražu pēdējos piecos gados” aizstāj ar frāzi: “Katra uzņēmēja vīna darītavas (vinifikācijas) jauda ir vismaz 1,4 reizes lielāka par pēdējos piecos gados vidējo vīnā pārraudzēto apjomu ”

Specifikācijā bija atsauce nevis uz tilpuma daudzumu (izteiktu hl vai m3), bet uz ražu, tas ir, ražas daudzumu dalot ar ražošanas platību (izteiktu, piemēram, hl/ha). Ierosinātais grozījums ļauj novērst šo neatbilstību daudzumu ziņā, neko nemainot pēc būtības (minimālā jauda joprojām ir 1,4 reizes lielāka par saimniecības vidējo vīnā pārraudzēto apjomu iepriekšējos vīna gados).

Šis grozījums vienoto dokumentu neietekmē.

8. Vīnu aprite

Svītro 1. nodaļas IX iedaļas 5. punkta b) apakšpunktu, kas attiecas uz datumu, kad vīni tiek laisti apritē starp apstiprinātiem noliktavu turētājiem.

Šis grozījums vienoto dokumentu neietekmē.

9. Saikne ar ģeogrāfisko apgabalu

Saikne ir pārskatīta, atjauninot pašvaldību skaitu (piemēram, Maine-et-Loire departamentā – 43 pašvaldību vietā 24).

Attiecīgi grozīts vienotā dokumenta 6. punkts, kas attiecas uz saikni.

10. Pārejas pasākums

1. nodaļas XI iedaļā iekļauj tekstu “Noteikumi par pienākumu starp rindām nodrošināt kontrolētu, savvaļā veidojušos augu vai apsētu augu segu vai, ja šīs augu segas nav, pienākums uzņēmējam veikt augsnes apstrādi vai izmantot biokontroles līdzekļus, lai ierobežotu savvaļas augu augšanu, neattiecas uz vīnadārziem, kuri jau ir iekopti (izveidoti) šīs specifikācijas apstiprināšanas dienā un kuros atstarpe starp rindām nepārsniedz 1,70 metrus. ”

Pārejas pasākums ļauj nepiemērot sodu par tādiem vīnkokiem, kuru pašreizējais izvietojuma veids nav pielāgots agrovides prasībām. Ļoti blīvi audzētiem vīnkokiem, kuru attālums starp rindām ir mazāks par vai vienāds ar 1,70 metriem, pastāvīga zālāju zelmeņa uzturēšana vai augsnes apstrādes īstenošana var radīt tehniskas problēmas (saistībā ar mehanizāciju, aprīkojumu, instrumentiem). Ja vīnkoki ir zemi, zelmenis palielina arī pavasara salnu radīto risku. Turklāt augu segas klātbūtne rada lielāku konkurenci starp vīnkokiem ūdens apgādes ziņā, jo stādījumu blīvums ir lielāks. Savukārt vīnkokiem, kas tiks stādīti pēc specifikācijas apstiprināšanas, (apzinoties iemeslus) jāatbilst ieviestajām agrovides prasībām neatkarīgi no to stādīšanas blīvuma un attāluma starp rindām.

Šis grozījums vienoto dokumentu neietekmē.

11. Uzskaite

2. nodaļas II iedaļas 3. punktā vārdu “potenciālā” aizstāj ar vārdu “dabiskā”.

Lai nodrošinātu atbilstību formulējumam, kas izmantots visās Anjou un Saumur apgabala specifikācijās, ar formulējumu “spirta dabiskā tilpumkoncentrācija” aizstāj formulējumu “potenciālā stiprība” vai “pakāpe”. Šie grozījumi uzlabo šo specifikāciju lasāmību. Ar uzskaites kārtošanu saistīto noteikumu saskaņošanas mērķis ir atvieglot pārbaudes plāna sastādīšanu un šīs uzskaites kontroli.

Šis grozījums vienoto dokumentu neietekmē.

12. Galvenie pārbaudāmie punkti

Lai nodrošinātu redakcionālu konsekvenci galvenajos Anjou un Saumur apgabala specifikācijās pārbaudāmajos punktos, tika pārskatīta 3. nodaļa.

Šis grozījums vienoto dokumentu neietekmē.

VIENOTAIS DOKUMENTS

1. Produkta nosaukums

Anjou Villages

2. Ģeogrāfiskās norādes veids

ACVN – aizsargāts cilmes vietas nosaukums

3. Vīnkoku produktu kategorijas

1. Vīns

4. Vīna vai vīnu apraksts

Produkts ir nedzirkstoši sarkanvīni, kuru galvenās analītiskās īpašības ir šādas:

spirta dabiskā minimālā tilpumkoncentrācija vīnos ir 11 %;

pēc raudzēšanas vīniem fermentējamo cukuru saturs (glikoze un fruktoze) nepārsniedz 3 gramus uz litru.

Sarkanvīnos malolaktiskā fermentācija obligāti ir beigusies. Vīnos, ko var sākt tirgot kā izlejamo vīnu, vai vīnos fasēšanas posmā ābolskābes saturs nepārsniedz 0,4 gramus uz litru.

Pēc bagātināšanas spirta kopējā tilpumkoncentrācija vīnos nepārsniedz 12,5 %.

Gaistošais saturs, kopējais skābuma saturs un kopējais sēra dioksīda saturs atbilst Kopienas regulējumā noteiktajam saturam.

Vīnus kopj vismaz līdz tā gada 15. jūnijam, kas ir pēc ražas novākšanas.

Vīnam parasti ir koša un piesātināta rubīna krāsa. Tā aromātu buķetē bieži var sajust sarkano ogu un ziedu (īrisu, vijolīšu u. c.) smalkās notis, kas attīstoties, veido sarežģītākus aromātus – melno ogu un garšaugu aromātu sajaukumu, medījuma vai pat pameža smaržu. Baudot šie vīni ir pilnestīgi un gaļīgi, tai pašā laikā tie ir saglabājuši aromātu daudzveidību. Sākumā jūtamo tanīnu klātbūtne izgaist, saglabājot noturīgu pēcgaršu. Tas ir pilnmiesīgs vīns. Pirms tā degustēšanas tam jāļauj attīstīties vairākus gadus.

VISPĀRĪGĀS ANALĪTISKĀS ĪPAŠĪBAS Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a. Galvenās vīndarības metodes

Stādīšanas blīvums – rindstarpu platums

Audzēšanas prakse

Minimālā stādījumu biezība ir 4000 vīnkoku uz hektāru. Šo vīnkoku atstatums starp rindām nedrīkst pārsniegt 2,50 metrus, un atstatums starp vīnkokiem vienā rindā – 1 metru. Vīnadārzos, kur vīnkoku stādīšanas blīvums ir mazāks par 4000 vīnkokiem uz hektāru, bet lielāks par vai vienāds ar 3300 vīnkokiem uz hektāru, novācot ražu, kontrolētu cilmes vietas nosaukumu drīkst izmantot ar nosacījumu, ka tiek ievērotas prasības saistībā ar specifikācijā noteiktajiem noteikumiem par piesiešanu pie balstiem un par lapotnes augstumu. Šajos vīnadārzos atstatums starp rindām nedrīkst pārsniegt 3 metrus, un atstatums starp vīnkokiem vienā rindā – 1 metru.

Vīnkoku vainaga veidošana un vīnkoku piesiešana pie balstiem

Audzēšanas prakse

Vīnkokus apgriež ne vēlāk kā 30. aprīlī, piemērojot jaukto apgriešanu. Katrai vīnstīgai var būt ne vairāk kā 14 pumpuru ar ne vairāk kā 8 pumpuriem uz garā zara.

Piesietās lapotnes augstums ir vismaz vienāds ar 0,6 reizes lielāku atstatumu starp rindām, piesietās lapotnes augstumu mēra starp lapotnes apakšējo robežu, kas atrodas vismaz 0,40 metrus virs zemes, un augšējo apgriešanas robežu, kura noteikta vismaz 0,20 metrus virs augšējās piesiešanai paredzētās stieples.

Vīnadārzos, kuros stādīšanas blīvums ir mazāks par 4000 vīnkokiem uz hektāru, bet lielāks par vai vienāds ar 3300 vīnkokiem uz hektāru, ir jāatbilst arī šādiem noteikumiem par piesiešanu pie balstiem: piesienamo virsotņu minimālais augstums virs zemes ir 1,90 metri; piesiešanas sistēma sastāv no 4 līmeņu stieplēm; augšējā stieples minimālais augstums ir 1,85 metri virs zemes.

Apūdeņošana

Audzēšanas prakse

Apūdeņošana ir aizliegta.

Īpaša vīndarības metode

Vīnu bagātināšanai ir atļauts izmantot iztvaicēšanas paņēmienus, un maksimālais daļējās koncentrācijas līmenis attiecībā pret izmantoto tilpumu ir 10 %. Koksnes šķeldas izmantošana ir aizliegta. Pēc bagātināšanas spirta kopējā tilpumkoncentrācija vīnos nepārsniedz 12,5 %.

Papildus iepriekšminētajiem noteikumiem vīniem attiecībā uz vīndarības praksi jāatbilst prasībām, kas noteiktas Kopienas līmenī un Lauku un jūras zvejniecības kodeksā.

b. Maksimālās ražas

60 hektolitri no hektāra

6. Noteiktais ģeogrāfiskais apgabals

Visi ražošanas posmi notiek ģeogrāfiskajā apgabalā, kura perimetrā, pamatojoties uz oficiālo 2018. gada ģeogrāfisko kodeksu, tiek aptverta šādu pašvaldību teritorija:

— Deux-Sèvres departaments: Bouillé-Loretz, Val en Vignes (deleģēto pašvaldību Bouillé-Saint-Paul un Cersay kādreizējās teritorijas);

— Maine-et-Loire departaments: Aubigné-sur-Layon, Beaulieu-sur-Layon, Bellevigne-en-Layon (deleģēto pašvaldību Champ-sur-Layon, Faveraye-Mâchelles, Faye-d’Anjou, Rablay-sur-Layon un Thouarcé kādreizējās teritorijas), Blaison-Saint-Sulpice (deleģētās pašvaldības Blaison-Gohier kādreizējā teritorija), Bouchemaine, Brissac Loire Aubance (deleģēto pašvaldību Charcé-Saint-Ellier-sur-Aubance un Coutures kādreizējās teritorijas), Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (deleģēto pašvaldību Chanzeaux, La Jumellière un Valanjou kādreizējās teritorijas), Cléré-sur-Layon, Doué-en-Anjou (deleģēto pašvaldību Brigné, Concourson-sur-Layon, Saint-Georges-sur-Layon un Les Verchers-sur-Layon kādreizējās teritorijas), Ingrandes-Le Fresne sur Loire (deleģētās pašvaldības Ingrandes kādreizējā teritorija), Lys-Haut-Layon (deleģēto pašvaldību La Fosse-de-Tigné, Nueil-sur-Layon, Tancoigné, Tigné un Trémont kādreizējās teritorijas), Mauges-sur-Loire (deleģēto pašvaldību Mesnil-en-Vallée, Montjean-sur-Loire un La Pommeraye kādreizējās teritorijas), Passavant-sur-Layon, La Possonnière, Rochefort-sur-Loire, Saint-Georges-sur-Loire, Saint-Germain-des-Prés, Savennières, Terranjou (deleģēto pašvaldību Chavagnes, Martigné-Briand un Notre-Dame-d’Allençon kādreizējās teritorijas), Tuffalun (kādreizējā deleģētā pašvaldība Ambillou-Château), Val-du-Layon (deleģēto pašvaldību Saint-Aubin-de-Luigné un Saint-Lambert-du-Lattay kādreizējās teritorijas).

Ar kartogrāfiskajiem dokumentiem, kuros attēlots šis ģeogrāfiskais apgabals, var iepazīties Nacionālā izcelsmes un kvalitātes institūta tīmekļa vietnē.

7. Galvenās vīnogu šķirnes

“Cabernet-Sauvignon N”

“Cabernet franc N”

8. Saiknes vai saikņu apraksts

1. Informācija par ģeogrāfisko apgabalu

a) Saiknes veidošanā ietilpstošo dabas faktoru apraksts

Ģeogrāfiskais apgabals atrodas ar kontrolētu cilmes vietas nosaukumu “Anjou” apzīmētā ģeogrāfiskā apgabala rietumu daļas centrā, galvenokārt uz pirmskembrija un paleozoja periodā izveidota pamata, kas savienots ar Armorikas masīvu un kuru tikai vietām (uz tā austrumu robežas) sedz grantaina augsne vai Cenomana stāva formācijas, piemēram, gliemeņu klases dzīvnieku izcelsmes merģeļa slāņi. Kopš 2018. gada tas aptver ar kontrolētiem cilmes vietu nosaukumiem “Anjou-Coteaux de la Loire”, “Coteaux du Layon”, “Savennières” apzīmētos ģeogrāfiskos apgabalus un dažas kaimiņu pašvaldības. Tas ietver teritoriju, kas noteikta un izvēlēta, ņemot vērā tās dabiskās vides spēju ražot nogatavinātus sarkanvīnus. Tādējādi tas aptver 24 pašvaldību teritoriju Maine-et-Loire departamentā un 2 pašvaldības Deux-Sèvres departamentā, uz dienvidaustrumiem un dienvidiem no Anžē [Angers] pilsētas. Ainavas veido daudzi nelieli pauguri, kuru nogāzes ir vērstas uz dažādam pusēm un kuru augstums ir no 50 līdz 90 metriem.

Audzēšanas apgabalā, kas noteikts vīnogu novākšanai, izmanto tikai zemesgabalus, kuri vīnogām nodrošina labu saules gaismas piekļuvi un kuros ir brūnzemju augsne, kas izveidojusies slānekļos, brūnzemju mālsmilts augsne vai vietumis brūnzemju augsne, kura ir izveidojusies gliemeņu klases dzīvnieku izcelsmes merģeļa slāņos. Šīs augsnes visbiežāk ir seklas, ar labu ūdensrežīmu. Tajās pārāk liels mitrums nav novērots, un tām ir raksturīgas mazas ūdens uzkrāšanas spējas. Šīm augsnēm piemīt laba siltumnoturība, un tās nodrošina agrīnu ražu. Ģeogrāfiskā apgabala rietumu daļā nereti atsegumi rodas no vulkāniskiem skābiem veidojumiem (riolītiem) vai bāziskiem veidojumiem (spilitēm), kas ir pamatā ļoti oļainu augšņu izveidei.

Ģeogrāfiskais apgabals gūst labumu no mērena okeāna klimata – temperatūras atšķirības ir diezgan nelielas, ņemot vērā, no vienas puses, Atlantijas okeāna salīdzinošo tuvumu, no otras puses, termoregulācijas lomu, kas ir Luārai un tās pietekām, turklāt ģeogrāfiskais apgabals gūst labumu no tā, ka vīnadārzi ir ierīkoti nogāzēs. Reljefs ziemeļrietumu/dienvidaustrumu virzienā aizsargā no rietumu vējiem, kas bieži nes sev līdzi mitrumu. Līdz ar to ģeogrāfiskajā apgabalā ir diezgan maz ūdensresursu, tajā novērojams fēna efekts, un tas ir pasargāts no okeāna mitruma, pateicoties augstākajam Šoletē [Choletais] un Možes [Mauges] reljefam. Gada nokrišņu daudzums ir aptuveni 585 milimetri, savukārt Šoletē tas ir gandrīz 800 milimetri.

b) Saiknes veidošanā ietilpstošo cilvēkfaktoru apraksts

Par vīnadārza pastāvēšanu Anžū [Anjou] bija zināms jau mūsu ēras I gadsimtā, un tas tur ir bijis vienmēr. Vīnkoki tur aug labi, par ko liecina šīs dažas rindas no Apolonija [Apollonius] dzejas (VI gadsimts): “Netālu no Bretaņas ir pilsēta, kas atrodas uz klints, bagāta ar Cerēras un Baksa veltēm. Šīs pilsētas nosaukums Andegave (Anžē) cēlies no grieķu valodas.” Anžē vīnadārzi attīstījās viduslaikos, nokļūstot klosteru aizgādībā pašos Luāras krastos un ap Anžē pilsētu. Labu slavu tie ieguva galvenokārt, sākot no XII un XIII gadsimta. Anrī II un Akvitānijas Eleonoras karalistes spozme ļauj “vīnam no Anžū” nokļūt uz viskrāšņākajiem galdiem.

Sākot no XVI gadsimta, kad ieradās holandiešu tirgotāji, kas meklēja vīnus savai valstij un savām kolonijām, ražošana piedzīvoja lielu attīstību. Holandieši iepirka vīnu lielos apjomos, un tirdzniecība XVIII gadsimtā bija tik plaukstoša, ka pārvadāšanas veicināšanai tika padziļināta Lajonas [Layon] upe, kas šķērso ģeogrāfisko apgabalu.

Savu labo slavu “Anjou” vīns ir ieguvis, galvenokārt pateicoties baltvīnu ražošanai no “Chenin B” vīnogu šķirnes. Tomēr vīnadārzi ar šķirni “Cabernet Franc N” jeb “Bretaņas augu” (augs, kura nosaukums ir saistīts ar tā ievešanu ar kuģi no Luāras grīvas, kas tolaik atradās Bretaņas reģionā), pēc tam nedaudz vēlāk vīnadārzi ar šķirni “Cabernet-Sauvignon N” ir paplašinājušies. Tas notika pēc fillokseras krīzes, proti, sākot no 1865. gada.

XX gadsimta sākumā vīna ražošana galvenokārt tiek orientēta uz vīnu “rouget”, kas ir kafejnīcās patērētā vieglā vīna vietējais apzīmējums, un tas ir pirmais posms Anžē vīnadārzu pārveidē, attīstot tāda sārtvīna ražošanu lielos apjomos, kas ir kļūvis par reģiona simbolu. Šīs pārveides otrais posms tika balstīts uz ražotāju pieredzi, kas gūta, kopjot vīnadārzus. Vīnogu šķirnes un vīnkoku stādīšanas vietu labākās atbilstības novērošana un analīze, ražas potenciāla novērtēšana un vīna darīšanas metožu apgūšana 1960. gados ļāva attīstīt sarkanvīnu ražošanu.

Tomēr reģiona speciālisti ir sapratuši, ka viņu rīcībā ir teritorija un zinātība, kas vislabāk spēj ietekmēt viņu ražoto sarkanvīnu oriģinalitāti. Tāpēc 1991. gada 14. novembrī tika atzīts kontrolētais cilmes vietas nosaukums “Anjou Villages”. 2010. gadā ražošana notika 130 privātās vīndarītavās un 2 kooperatīvās vīndarītavas.

2. Informācija par produktu kvalitāti un īpašībām

Vīnam parasti ir koša un piesātināta rubīna krāsa. Tā aromātu buķetē bieži var sajust sarkano ogu un ziedu (īrisu, vijolīšu u. c.) smalkās notis, kas attīstoties, veido sarežģītākus aromātus – melno ogu un garšaugu aromātu sajaukumu, medījuma vai pat pameža smaržu.

Baudot šie vīni ir pilnestīgi un gaļīgi, tai pašā laikā tie ir saglabājuši aromātu daudzveidību. Sākumā jūtamo tanīnu klātbūtne izgaist, saglabājot noturīgu pēcgaršu. Tas ir pilnmiesīgs vīns. Pirms tā degustēšanas tam jāļauj attīstīties vairākus gadus.

3. Cēloniskā mijiedarbība

Sasaiste starp augsnes virsējiem slāņiem, ievērojot precīzu lauku norobežojumu, kas atbilst audzēšanas metodei, un topogrāfiskās īpašības, ļaujot sasniegt lielisku iedarbību un veicinot regulāru ūdens piegādi, ļāva šķirnēm “Cabernet Franc N” un “Cabernet-Sauvignon N” izpausties visā savā pilnībā un oriģinalitātē. Šādos vīndarības apstākļos ir vajadzīga auga un tā ražošanas potenciāla optimāla pārvaldība, proti, vīnadārza kopšana un stingru noteikumu ievērošana attiecībā uz vīnkoku vainaga veidošanu.

Vīndaru veiktie novērojumi un analīze par vīnkoku īpašībām ļauj viņiem noteikt pareizu vīnadārza izveidi. Šajā procesā ņem vērā abu vīnogu šķirņu labo piemērotību gan brūnzemju augsnēm, kas irizveidojušās slāneklī, gan mālsmilts augsnēm, kas ir veidojušās Cenomana stāvā. Balstoties uz īpašu zemesgabalu norobežošanu, pēc iespējas labāk pielāgojot vīnkoku vainaga veidošanas un vīnogulāju pārvaldības paņēmienus, ievācot ražu optimālā gatavības pakāpē un veicot tehniskus uzlabojumus attiecībā uz macerācijas temperatūras un laika kontroli, ražotāji ir ieviesuši stingrus ražošanas noteikumus attiecībā uz strukturēta sarkanvīna ražošanu. Uzņēmēju zinātība nodrošina tādu vīnogu ražu, kurās minimālais cukuru saturs ir 189 grami uz litru un kuras (fenolu ziņā) ir sasniegušas optimālu gatavības pakāpi.

Paaudzēm mainoties, uzņēmēji ir pielāgojuši vīndarības paņēmienus un ir spējuši iegūt no vīnogām labāko. Lai iegūtu vīnu ar sarežģītākiem aromātiem, bet galvenokārt tāpēc, lai tanīni noapaļotos un kļūtu zīdaini, tika secināts, ka vīna kopšanas posmu mucās vajag uzsākt ļoti ātri pēc raudzēšanas. Lai sasniegtu šos mērķus, minimālais vīna kopšanas periods specifikācijā ir noteikts līdz tā gada 15. jūnijam, kas ir pēc ražas gada.

Kontrolēts cilmes vietas nosaukums “Anjou Villages” ir viens no Anžū reģiona vīnu izcilības piemēriem.

9. Būtiski papildu nosacījumi (fasēšana, marķēšana, citas prasības)

Tiešās apkaimes apgabals

Tiesiskais regulējums:

ES tiesību akti

Papildu nosacījuma veids:

atkāpe par ražošanu noteiktajā ģeogrāfiskajā apgabalā

Nosacījuma apraksts

Tiešās apkaimes apgabalu, kas, paredzot atkāpi, noteikts vīnu raudzēšanai un gatavošanai, pamatojoties uz oficiālo 2018. gada ģeogrāfisko kodeksu, veido šādu pašvaldību teritorija:

— Deux-Sèvres departaments: Argenton-l’Église, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay;

— Indre-et-Loire departaments: Saint-Nicolas-de-Bourgueil;

— Loire-Atlantique departaments: Ancenis, Le Loroux-Bottereau, Le Pallet, La Remaudière, Vair-sur-Loire (deleģētās pašvaldības Anetz kādreizējā teritorija), Vallet;

— Maine-et-Loire departaments: Allonnes, Angers, Antoigné, Artannes-sur-Thouet, Blaison-Saint-Sulpice (deleģētās pašvaldības Saint-Sulpice kādreizējā teritorija), Brain-sur-Allonnes, Brézé, Brissac Loire Aubance (deleģēto pašvaldību Alleuds, Brissac-Quincé, Chemellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital un Vauchrétien kādreizējās teritorijas), Brossay, Cernusson, Chacé, Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (deleģēto pašvaldību Doué-la-Fontaine, Forges, Meigné un Montfort kādreizējās teritorijas), Épieds, Fontevraud-l’Abbaye, Les Garennes sur Loire (deleģēto pašvaldību Juigné-sur-Loire un Saint-Jean-des-Mauvrets kādreizējās teritorijas), Gennes-Val-de-Loire (deleģēto pašvaldību Chênehutte-Trêves-Cunault, Gennes, Grézillé, Saint-Georges-des-Sept-Voies un Le Thoureil kādreizējās teritorijas), Huillé, Jarzé Villages (deleģētās pašvaldības Lué-en-Baugeois kādreizējā teritorija), Louresse-Rochemenier, Lys-Haut-Layon (deleģēto pašvaldību Cerqueux-sous-Passavant un Vihiers kādreizējās teritorijas), Mauges-sur-Loire (deleģēto pašvaldību La Chapelle-Saint-Florent, Le Marillais, Saint-Florent-le-Vieil, Saint-Laurent-de-la-Plaine un Saint-Laurent-du-Mottay kādreizējās teritorijas), Mazé-Milon (deleģētās pašvaldības Fontaine-Milon kādreizējā teritorija), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (deleģēto pašvaldību Bouzillé, Champtoceaux, Drain, Landemont, Liré, Saint-Laurent-des-Autels un La Varenne kādreizējās teritorijas), Parnay, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Soucelles, Soulaines-sur-Aubance, Souzay-Champigny, Tuffalun (deleģēto pašvaldību Louerre un Noyant-la-Plaine kādreizējās teritorijas), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (deleģēto pašvaldību Pellouailles-les-Vignes un Saint-Sylvain-d’Anjou kādreizējās teritorijas), Villevêque;

— Vienne departaments: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

Marķējums

Tiesiskais regulējums:

valsts tiesību akti

Papildu nosacījuma veids:

papildu noteikumi attiecībā uz marķēšanu

Nosacījuma apraksts

Visu neobligāto informāciju uz etiķetēm raksta ar burtiem, kuru izmēri kā augstumā, tā platumā nav lielāki par divkāršu to burtu augstumu un platumu, ar kuriem rakstīts kontrolēts cilmes vietas nosaukums.

Saskaņā ar noteikumiem, kas paredzēti specifikācijā, kontrolēto cilmes vietas nosaukumu drīkst papildināt ar ģeogrāfiskās vienības “Val de Loire” nosaukumu.

Ģeogrāfiskā nosaukuma “Val de Loire” burtu izmēri kā augstumā, tā platumā nav lielāki par divām trešdaļām no to burtu augstuma un platuma, ar kuriem rakstīts kontrolētais cilmes vietas nosaukums.

To vīnu marķējumā, kuriem ir kontrolēts cilmes vietas nosaukums, drīkst norādīt mazākas ģeogrāfiskas vienības nosaukumu, ja tā ir zemes kadastrā reģistrēta apdzīvota vieta un ja tā ir norādīta ražas deklarācijā. Zemes kadastrā reģistrētas apdzīvotas vietas nosaukumu raksta ar burtiem, kuru izmēri ne augstumā, ne platumā nav lielāki par pusi no to burtu izmēriem, kuri izmantoti, atveidojot šo kontrolēto cilmes vietas nosaukumu.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-b0f4fba4-e95f-4bf8-8e49-5b054d5d3e71

(1) OV L 9, 11.1.2019., 2. lpp.